## **SOPIMUS OPISKELIJAN**

## **HARJOITTELUSTA**

|  |  |
| --- | --- |
| **Sopijaosapuolet** | **Taideyliopisto** TeatterikorkeakouluPL 20 00097 Taideyliopisto**Organisaatio**: XXY-tunnus: XXPostiosoite: XX**Opiskelija: Mikko Puranen**  Opiskelijanumero: XXYhteystiedot: XXKoulutusohjelma: Tanssitaiteen koulutusohjelma |
| **Opintojakso(t)** | Nimi: XXKoodi: XXOpintopisteet: XXOsaamistavoitteet: XX |
| **Sopimussuhde** | Harjoittelu tapahtuu työsuhteessa (opiskelija ja harjoittelupaikka solmivat erillisen määräaikaisen työsopimuksen)  Harjoittelu tapahtuu ilman työsuhdetta (opiskelija ja harjoittelupaikka eivät solmi määräaikaista työsopimusta)  |
| **Yliopiston yhteyshenkilöt**  | **Opintojakson vastuuopettaja (sisällölliset ja tarvittaessa resursointiin liittyvät asiat):** Nimi NiminenSähköposti: xxPuhelinnumero:**Ohjaava opettaja (pedagoginen prosessi)**: Nimi NiminenSähköposti:Puhelinnumero:**Suunnittelija (sopimustekniset asiat):** Nimi NiminenSähköposti: xxPuhelinnumero: xx |
| **Harjoittelu-paikan yhteyshenkilöt** | Nimi Niminen, asema organisaatiossaSähköposti: xxPuhelinnumero: xx |
| **Harjoitteluaika** | Aloitus- ja päättymispäivä: xx.xx. – xx.xx.xxxxHarjoittelun kokonaiskesto: xxKokoaikainen harjoittelu: Työsuhteessa viikoittainen työaika määräytyy työpaikkakohtaisesti alan työehtosopimuksen mukaan. Osa-aikainen harjoittelu: XX tuntia/ viikko Poissaoloissa toimitaan harjoitteluorganisaation toimintamallien mukaisesti ja poissaolojen korvaamisesta sovitaan organisaation edustajan ja opiskelijan kesken. |
|

|  |
| --- |
|  |

**Opiskelijan tehtävät** | ***[Lisää kenttään opiskelijan tehtävä, esimerkiksi****: Opiskelija* ***Nimi Niminen*** *vierailee näyttelijänä/tanssijana/ohjaajana/dramaturgina/valo – tai äänisuunnittelijana seuraavassa produktiossa:* *Näytelmä / esitys / produktio:* *Käsikirjoitus:* *Ohjaus:**Koreografia:**Esim. Produktion ensi-ilta on xx.xx.* *ja esitysten määrä on xx.]* |
| **Lisätietoja** | Mikäli tuotannosta järjestetään lisäesityksiä, niistä tulee sopia opiskelijan kanssa kirjallisesti erikseen. [Tarvittaessa myös seuraava lause:] Mikäli lisäesitykset sijoittuvat harjoittelujakson ulkopuolelle, tulee niistä sopia erikseen kirjallisesti sekä opiskelijan että vastaavan koulutusohjelman kanssa.  |
| **Mahdolliset liitteet** | *[Esim. alustava harjoitus- ja esitysaikataulu]* |

**MUUT SOPIMUSEHDOT**

**Soveltamisala**

Sopimus opiskelijan harjoittelusta /taiteellisen opinnäytteen toteuttamisesta koskee yllä mainitun opiskelijan tutkintoon kuuluvan harjoittelun järjestämistä / taiteellisen opinnäytteen toteuttamisesta yrityksessä, julkisyhteisössä tai muussa organisaatiossa. Harjoittelu voi liittyä myös yliopiston opintoprojektiin.

Harjoittelun tavoitteena on tukea ja edistää opiskelijan opintojen edistymistä.

**Osapuolten vastuut**

**Taideyliopiston Teatterikorkeakoulu**

1. Opiskelijan koulutusohjelma osoittaa harjoittelulle ohjaavan opettajan, jonka tehtävänä on turvata opiskelijan pedagoginen prosessi ja varmistaa, että sopimuksessa mainitut osaamistavoitteet täyttyvät.

Opettajan tehtäviä voivat olla esimerkiksi:

*Suunnittelija / ohjaaja / koreografi:*

Ohjaavan opettajan tehtäviin kuuluvat ennakkosuunnitelmien tarkastaminen, läsnäolo tuotantotapaamisissa ja opiskelijan ohjaaminen realistisen toteutussuunnitelman aikaansaamiseksi sekä harjoitusten seuraaminen.

*Esiintyjä:*

Ohjaavan opettajan tehtäviin kuuluvat harjoitusten seuraaminen (neuvoteltava produktion ohjaajan kanssa) ja palautteen antaminen opiskelijalle.

*Dramaturgi / kirjoittaja:*

Ohjaavan opettajan tehtäviin kuuluvat kirjoitusprosessin ohjaaminen ja palautteen antaminen opiskelijalle.

Ohjaavan opettajan työtehtävistä ja työn määrästä sovitaan erikseen.

1. Tarvittaessa avustaa ja opastaa harjoitteluorganisaatiota harjoittelun opetussuunnitelman mukaisessa tai muutoin tarkoituksenmukaisessa toteutumisessa.
2. Antaa harjoitteluorganisaatiolle tarpeelliset tiedot harjoittelun tavoitteista ja vaatimuksista sekä opiskelijan saamasta opetuksesta ja sen kautta hankituista yleisistä valmiuksista harjoitteluun.
3. Antaa opiskelijalle opintosuoritus toteutuneesta harjoittelusta.

**Harjoitteluorganisaatio:**

1. Nimeää palveluksessaan olevan yhteyshenkilön, joka toimii harjoitteluorganisaation edustajana harjoittelun järjestämisessä ja valvonnassa.
2. Antaa opiskelijalle ja Taideyliopiston Teatterikorkeakoululle tarpeelliset tiedot harjoitteluun ja siihen liittyvistä olosuhteista.
3. Vastaa opiskelijan työturvallisuudesta työturvallisuuslain edellyttämällä tavalla. Harjoitteluorganisaatio selvittää opiskelijalle tehtävään liittyvät työsuojelumääräykset. Työsuojelussa noudatetaan alan ja organisaation turvallisuusmääräyksiä. Harjoitteluorganisaatio noudattaa työturvallisuuslakia myös häirinnän ja epäasiallisen kohtelun osalta.
4. Ilmoittaa opiskelijalle ja yliopiston yhteyshenkilölle välittömästi odotettavissa olevista olennaisista muutoksista opiskelijan harjoitteluun liittyvissä tehtävissä ja olosuhteissa.
5. Ottaa välittömästi yhteyttä harjoittelua ohjaavaan opettajaan harjoitteluun liittyvistä ongelmatilanteista.
6. Antaa opiskelijalle harjoittelujakson päätteeksi työ- tai harjoittelutodistuksen.
7. Maksaa matka-, majoitus- ym. tavanomaiset kulut valtion matkustussäännön mukaisesti, mikäli opiskelija joutuu harjoitteluun liittyvien tehtäviensä vuoksi matkustamaan.

**Opiskelija:**

1. Suorittaa harjoitteluun liittyvät tehtävät ja noudattaa harjoitteluorganisaation työnjohdollisia sekä yliopiston koulutukseen liittyviä ohjeita.
2. Ilmoittaa harjoitteluorganisaatiolle ja Taideyliopiston Teatterikorkeakoululle välittömästi, jos harjoitteluun liittyvissä tehtävissä ja -olosuhteissa tapahtuu sellaisia muutoksia, jotka voivat vaikuttaa harjoittelun soveltuvuuden uudelleenarviointiin.
3. Toimii aktiivisesti harjoitteluorganisaation kanssa sopimissaan tehtävissä siten, että harjoittelu ja opiskelu tukevat toisiaan.
4. *[voidaan poistaa, jos kyseessä opinnäyte:]* Laatii erikseen sovitulla tavalla koulutusohjelmalle harjoittelusta kirjallisen raportin, joka on suoritusmerkinnän saamisen edellytys.

**Vakuutusturva**

Kun harjoittelu tehdään työsuhteessa harjoitteluorganisaatioon, opiskelija on työnantajan tapaturmavakuutuksen piirissä. Mikäli harjoittelu tehdään ilman työsuhdetta, opiskelija on Taideyliopiston lakisääteisen opiskelijatapaturmavakuutuksen piirissä.

Vahinkovastuun osalta opiskelija on aina harjoitteluorganisaation vakuutuksen piirissä.

**Vastuunrajoitus**

Opiskelijan vastuu rajoittuu kaikissa tapauksissa enintään harjoitteluorganisaation hänelle maksaman palkkion / palkan mukaiseen kokonaismäärään. Opiskelija ei ole vastuussa mistään epäsuorista tai välillisistä vahingoista eikä kolmannen aiheuttamasta vahingosta.

**Muut ehdot**

Yliopisto tai opiskelija ei myönnä mitään takuita suoritetun harjoittelun laadusta tai harjoittelun aikana mahdollisesti suoritetun työn lopputuloksen toimivuudesta. Opiskelija ei ole työsuhteessa Yliopistoon. Yliopisto ei vastaa harjoittelua suorittavan opiskelijan mahdollisista sopimusrikkomuksista, eikä yliopisto vastaa mistään välittömistä tai välillisistä vahingoista, joita tässä sopimuksessa mainitusta opiskelijaharjoittelussa mahdollisesti harjoitteluorganisaatio-osapuolelle aiheutuu.

Osapuolten on esitettävä mahdolliset tästä sopimuksesta tai siihen liittyvistä oikeussuhteista aiheutuneet vahingot toista osapuolta kohtaan kuuden (6) kuukauden kuluessa vahingon syntyhetkestä tai hetkestä, jolloin vahinko tuli sopimusosapuolen tietoon. Kaikki vahingonkorvausvaateet on kuitenkin esitettävä viimeistään vuoden kuluttua sopimuksen voimassaoloajan päättymisestä.

**Sovellettava laki ja riitojen ratkaisu**

Tähän sopimukseen sovelletaan Suomen lakia, lukuun ottamatta sen lainvalintaa koskevia säännöksiä.

Mahdolliset erimielisyydet pyritään ratkaisemaan osapuolten kesken neuvottelemalla. Jos erimielisyyttä ei saada sovittua, se ratkaistaan ensimmäisenä oikeusasteena Helsingin käräjäoikeudessa.

**Tekijänoikeudet**

Tässä sopimuksessa sovitun lisäksi tekijänoikeuksiin liittyvissä kysymyksissä sovelletaan työsuhteessa tapahtuvan harjoittelun osalta kunkin taiteenalan työehtosopimusten määräyksiä.

[VAIN MIKÄLI KYSEESSÄ ON OPINNÄYTETYÖ, JÄTETÄÄN SEURAAVA KOHTA SOPIMUKSEEN:]

Mikäli harjoittelun yhteydessä tehdään opinnäytteeseen kuuluva taiteellinen työ, tulee osapuolten huomioida, että opinnäytetyö on aina julkinen.

Opiskelijalle syntyy tekijänoikeus opinnäytteeseen, jonka hän on luonut.

Opiskelijalle syntyvät myös muut mahdolliset immateriaalioikeudet opiskelijan luomaan opinnäytteeseen. Harjoitteluorganisaatio saa opinnäytteeseen rinnakkaisen tekijänoikeuden käyttöoikeuden sisäisessä toiminnassaan. Mikäli harjoitteluorganisaatio haluaa opinnäytteeseen muita oikeuksia, on siitä sovittava erikseen opiskelijan kanssa.

**Opinnäytteen esityksen tallentaminen**

Opinnäytteen taiteellisesta osiosta tulee pyrkiä luomaan tallenne.

Opiskelija vastaa tallenteen luomisesta ja sopii mahdollisista kustannuksista koulutusohjelmansa kanssa.

Opiskelijan opintosuorituksena syntyneen opinnäytteen taiteellisen osion tallentamisesta opinnäytteen tarkastusta ja arkistointia varten sovitaan rajoitetuin käyttöoikeuksin seuraavasti.

Valitse kolmesta vaihtoehdoista:

**KYLLÄ**

Opiskelija saa tallentaa esityksen esitystä häiritsemättä. Opiskelija saa käyttää tallennetta seuraavalla tavalla:

**vaihtoehto A**

 Taiteellisen esityksen tallentaminen opinnäytteen tarkastusprosessia varten. Tallennetta ei arkistoida opinnäytteen tarkastamis- ja hyväksymisprosessin päätyttyä vaan se hävitetään yliopiston tietosuojakäytänteiden mukaisesti.

**vaihtoehto B**

Taiteellisen esityksen tallentaminen opinnäytteen tarkastamista varten ja tallenteen säilyttäminen Taideyliopiston kirjastossa opinnäytteen kirjallisen työn yhteydessä. Taiteellista osiota voi katsoa kirjastossa, mutta sitä ei saa tallentaa tai kopioida.

**EI**  Opiskelija ei saa tallentaa esitystä.

**Kustannukset**

Taideyliopiston Teatterikorkeakoulu ja opiskelija eivät ole taloudellisessa vastuussa harjoitteluun liittyvistä mahdollisissa keskeyttämis- ja peruuttamistapauksissa.

Taideyliopiston Teatterikorkeakoulu ei ole velvollinen osallistumaan harjoitteluun liittyviin kustannuksiin, ellei erikseen toisin sovita kirjallisesti.

**Sopimuksen tulkinta**

Sopimusta koskevat tulkintaerimielisyydet pyritään ratkaisemaan neuvotellen eri sopijaosapuolten kesken. Sopimuksesta aiheutuvat riidat, joista ei päästä neuvottelemalla yksimielisyyteen, käsitellään Helsingin käräjäoikeudessa, ellei osapuolten välillä toisin sovita.

**Allekirjoitukset ja nimenselvennökset**

Tämä sopimus on tehty kolmena samansisältöisenä kappaleena, yksi kullekin sopijapuolelle.

**Harjoitteluorganisaation puolesta**

Allekirjoitus

Nimenselvennys ja tehtävänimike

Aika ja paikka:

**Taideyliopiston Teatterikorkeakoulun puolesta**

Allekirjoitus

Nimenselvennys ja tehtävänimike

Aika ja paikka:

**Opiskelija**

Allekirjoitus

Nimenselvennys

Aika ja paikka: